Žovkva

Žovkva (, 1951–1992 m.  – 'Nesterovas'; ) – miestas Ukrainoje, Lvovo srityje, į šiaurę nuo Lvovo. 13 000 gyv. Anksčiau garsėjo amatais bei meno verslais. Čia gyveno puodžiai, stikliai, auksakaliai ir audėjai. Miesto turgaus aikštėje išlikę dviaukščiai XVII a. namai su plačiomis arkadomis, buvusiomis būdingomis prekybos miestams Galicijoje.

 Kultūros paveldas 
 Žovkvos Šv. Lauryno bažnyčia – Romos katalikų kolegiatas, žymių ATR valstybės ir karinių veikėjų panteonas, dar vadinamas ir „mažuoju Vaveliu“.
 Žovkvos Švč. Jėzaus Širdies bažnyčia ir vienuolynas – graikų katalikų apeigų šventovė ir bazilijonams priklausantis vienuolynas, renesanso stiliaus su ekletikos elementais architektūros paminklas.
 Šv. Juozapato cerkvė (Žovkva) – graikų apeigų katalikų bažnyčia su buv. dominikonų vienuolynu, baroko stiliaus architektūros paminklas.
 Sinagoga – viena didžiausių Europoje sinagogų, pastatyta XVII a. ir išlaikiusi gynybinio pastato charakterį.
 Švč. Trejybės bažnyčia – 1720 m. iškilusi graikų apeigų katalikų bažnyčia, įtraukta į UNESCO Pasaulio paveldo sąrašą kaip viena iš Karpatų medinių cerkvių.
 Švč. Dievo Motinos Gimimo bažnyčia – 1705 m. pastatyta graikų apeigų katalikų bažnyčia, kapinių teritorijoje esanti medinė, liaudiško stiliaus šventovė.
 Šv. Lozoriaus cerkvė – Krokuvos kašteliono ir ATR valdovo Jono Sobieskio tėvo Jokūbo Sobieskio funduota šventovė, šiuo metu priskirta Ukrainos Autokefalinei Stačiatikių bažnyčiai.
 Rezidencinė pilis – Karūnos didžiojo etmono Stanislovo Žolkievskio ir jo giminės gynybiniai rūmai.
 Turgaus aikštė. Aukštastogių namų apsupta, seniau ji šliejosi prie gynybinės miesto sienos su keturiais vartais (išliko tik vieni – Žvėryno vartai (), dar vieni atstatyti 1990 m.).
 1932 m. statyta miesto rotušė, jos laikrodžio varpai vidurdienį atlieka Ukrainos himną. 
 NKVD aukų paminklas.

 Galerija 

 Žymūs žmonės 
Hersch Lauterpacht (1897–1960) – teisininkas tarptautininkas

 Miestų partnerystė 
  Elektrėnai, Lietuva
  Liublino Tomašuvas, Lenkija

 Nuorodos 
Žovkva (ukrainiečių k.)
 Žydų bendruomenės Žovkvoje istorija (anglų k.)